
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ, 192188 (1) 

Τροποποίηση της 191129/13.8.98 απόφαση του Υπουρ¬ 
γού Εργασίας & Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Ορ¬ 
γανα». 


β) Του Ν.Δ. 212/69 «Περί Οργανώσεως & διοικήσεως 
του ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 240/Α'/ 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Την αριθμ. 191129/13.8.98 απόφαση του Υπουργού 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδαπούς 
(Π.Δ. 359/97) της Νομαρχίας Θεσσαλονίκης (Επιτροπής 
Θεσσαλονίκης) όπως τροποποιήθηκε με την 192009/98 ό¬ 
μοια. 

3. Το αριθμ. 2288/16.11.98 έγγραφο του Πρωτοδικείου 
Θεσσαλονίκης, αποφασίζουμε: 

Τροποποιούμε την αριθμ. 191129/13.8.98 απόφαση του 
Υπουργού Εργασίας & Κοινωνικών Ασφαλίσεων με την 
οποία συγκροτήθηκε η Επιτροπή Ν. Θεσ/νίκης (Θεσ/κη) 
για τη χορήγηση Κάρτας Παραμονής περιορισμένης 
χρονικής διάρκειας σε αλλοδαπούς κατά το μέρος που 
αφορά τους Πρωτόδικες και ορίζουμε ως Πρόεδρο την 
Πρωτόδικη Γ ούλα Μαρία με αναπληρώτρια την Πούλιου 
Μαρία, σε αντικατάσταση της Πελεκούδα Άννας και Πα¬ 
τρικίου Ιωάννη, λόγω ανακατανομής. 

Κατά τα λοιπά ισχύει η 191129/98 απόφασή μας, όπως 
τροποποιήθηκε με την 192009/98 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 



Τροποποίηση της 190303/9.7.98 απόφασης του Υ¬ 
πουργού Εργασίας και Κοινωνικών Ασφαλίσεων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα». 

β) Του Ν.Δ. 212/69 «Περί Οργανώσεως & διοικήσεως 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του ΟΑΕΔ». 

γ) Του άρθρου 2 του Π.Δ/τος 359/97 (ΦΕΚ 240/Α/ 

28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Την αριθμ. 190303/9.7.98 απόφαση του Υπουργού 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Ηλείας. 

3. Το αριθμ. 1264/5.11.98 έγγραφο του Πρωτοδικείου 
Ηλείας και Αθηνών το αριθμ. 9100/1 -427264/26.11.98 έγ¬ 
γραφο της Δ/νσης Κρατικής Ασφάλειας. 

4. Την αριθμ. 191737/16.9.98 απόφαση του Υπουργού 
Εργασίας και Κοιν. Ασφαλίσεων, με την οποία τροποποιή¬ 
θηκε η αριθμ. 190303/9.7.98 όμοια, αποφασίζουμε: 

Τροποποιούμε την αριθμ. 190303/9.7.98 απόφαση του 
Υπουργού Εργασίας & Κοινωνικών Ασφαλίσεων με την ο¬ 
ποία συγκροτήθηκε η Επιτροπή Ν. Ηλείας για τη χορήγη¬ 
ση Κάρτας Παραμονής περιορισμένης χρονικής διάρκει¬ 
ας σε αλλοδαπούς κατά το μέρος που αφορά α) τους Πρω¬ 
τόδικες και ορίζουμε ως Πρόεδρο την Πρωτόδικη Ηλείας 
Βασιλική Παπαϊωάννου, με αναπληρώτρια την επίσης 
Πρωτόδικη Παπαπέτρου Αλεξάνδρα, σε αντικατάσταση 
των Μπαρμπέρη Κων/νου καιΤατσέλου Μαρίας, αντίστοι¬ 
χα, λόγω υπηρεσιακού κωλύματος του πρώτου και μετά¬ 
θεσης της δεύτερης, β) Τον εκπρόσωπο της Αστυνομικής 
Δ/νσης και ορίζουμε τον Φωτόπουλο Γεώργιο, τακτικό μέ¬ 
λος, σε αντικατάσταση του Παπαδόπουλου Αθανάσιου, 
λόγω αυξημένων υπηρεσιακών αναγκών του τελευταίου. 

Κατά τα λοιπά ισχύουν οι 190303/9.7.98 και 191737/ 
16.9.98 αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 1998 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αοιθ. ΥΠΠΟ/ΔΙΛΑΠ/Γ/3865/60505 (3) 

Χαρακτηρισμός ως ιστορικού διατηρητέου μνημείου πα¬ 
λαιού λιθόκτιστου κτιρίου ιδιοκτ. Βασ. Χρονόπουλου 
στην Κοινότητα Σελλά Ν. Μεσσηνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 «Περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/Α7 
26.7.85. 

β) του άρθρου 52του Ν. 5351/32 «Περί Αρχαιοτήτων» ό¬ 
πως ανπκαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1943 και ισχύει 

γ) του Ν. 1469/50 «Περί προστασίας ειδικής κατηγορίας 
οικοδομημάτων» 

δ) του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α713.4.92) 
ε) του Π.Δ. 941/77 «Περί Οργανισμού του ΥΠΠΕ» 
στ) το Π.Δ. 161/26.4.84 (ΦΕΚ 54/Α730.4.84) «Περί ανα¬ 


κατανομής αρμοδιοτήτων των Υπουργείων ΥΠΠΕ - Υ- 
ΧΟΠ». 

2. Την ΥΑΥΠΠΟ/ΓΝΟΣ/57631/21.11.97 (ΦΕΚ 1080/τ.Β7 

5.12.97) με την οποία τροποποιείται η παρ. 8 του άρθρου 
6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91) «Μεταβίβαση αρμοδιοτήτων Υπουργού και δι¬ 
καιώματος υπογραφής» «Με εντολή Υπουργού» στους 
Γεν. Γραμματείες, Γεν. Δ/ντές και Προϊσταμένους των 
Δ/νσεων, Τμημάτων και Γραφείων της Κεντρικής Υπηρε¬ 
σίας του ΥΠ.ΠΟ. 

3. Την εισήγηση της 2ης Εφορείας Νεωτέρων Μνημείων 
και τα λοιπά στοιχεία του φακέλου. 

4. την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 18/3.9.98, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν. 1469/50, την οικία ιδιοκτησίας Βασ. Χρονο- 
πούλου στην Κοινότητα Σελλά Ν. Μεσσηνίας γιατί αποτε¬ 
λεί αξιόλογο κτίριο λαϊκής αρχιτεκτονικής, σημαντικό για 
τη μελέτη της ιστορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΔΙΛΑΠ/Γ/4128/60542 (4) 

Χαρακτηρισμός ως ιστορικού διατηρητέου μνημείου του 
κτιρίου ιδ. Μελπομένης Σαμαρίδη στην Μήθυμνα Λέ¬ 
σβου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 «Περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/Α7 
26.7.85. 

β) του άρθρου 52του Ν. 5351/32 «Περί Αρχαιοτήτων» ό¬ 
πως ανπκαταστάθηκε με το άρθρο 14 και 17 του Ν.Δ. 
216/1943 και τροποποιήθηκε μετοάρθρο32παρ.5τουΝ. 
1337/1943 και ισχύει 

γ) του Ν. 1469/50 «Περί προστασίας ειδικής κατηγορίας 
οικοδομημάτων» 

δ) του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α713.4.92) 
ε) του Π.Δ. 941/77 «Περί Οργανισμού του ΥΠΠΕ» 
στ) το Π.Δ. 161/26.4.84 (ΦΕΚ 54/Α730.4.84) «Περί ανα¬ 
κατανομής αρμοδιοτήτων των Υπουργείων ΥΠΠΕ-Υ- 
ΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/τ.Β7 

5.12.97) με την οποία τροποποιείται η παρ. 8 του άρθρου 
6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) «Μεταβίβαση αρμοδιοτήτων Υπουργού και δι¬ 
καιώματος υπογραφής» «Με εντολή Υπουργού» στους 
Γεν. Γραμματείς, Γεν. Δ/ντές και Προϊσταμένους των 
Δ/νσεων, Τμημάτων και Γ ραφείων της Κεντρικής Υπηρε¬ 
σίας του ΥΠ.ΠΟ. 

3. Την εισήγηση της 8ης Εφορείας Νεωτέρων Μνημείων 
και τα λοιπά στοιχεία του φακέλου. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4. την ομόφωνη γνωμοδότηση του Κεντρικού Συμβουλί¬ 
ου Νεωτ. Μνημείων με αριθμό 19/17.9.98, αποφασίζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν. 1469/50, το κτίριο ιδιοκτησίας Μελπομένης 
Σαμαρίδη στην Μήθυμνα Λέσβου γιατί αποτελεί αντιπρο¬ 
σωπευτικό δείγμα λαϊκής αρχιτεκτονικής και μέρος του 
συνόλου των παραδοσιακών κτισμάτων του οικισμού της 
Μήθυμνας και είναι σημαντικό για τη μελέτη της ιστορίας 
της αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-·- 

Αριθ. ΥΠΠΟ/ΚΑΤΕΧΝ/Δ/44605/40588 (5) 

Έγκριση μεταστέγασης παρ/τος του Εθνικού Ωδείου 
στο Ελληνικό. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «Περί Οργανισμού του Υπουργεί¬ 
ου Πολιτισμού». 

3. Το Β.Δ/γμα 16/66 «Περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «Περί ρυθμίσεως θεμάτων, αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων, ως και το από 11.11.1957 Β.Δ. «Περί κυ- 
ρώσεως του εσωτερικού κανονισμού του Ωδείου Θεσ/νί¬ 
κης». 

5. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού, και δικαιώματος 
υπογραφής «Με εντολή Υπουργού», στους Γεν. Γραμμα- 
τείς. Γεν. Δ/ντές, Προϊσταμένους Δ/νσεων, Τμημάτων, 
Γ ραφείων της Κ.Υ. του ΥΠΠΟ» (ΦΕΚ987/Β728.11.91). 

6. Την απόφαση αριθμ. ΚΑΤΕΧΝ/Δ/24389/979/10.5.82 
απόφασή μας «Χορήγηση άδειας ίδρυσης και λειτουρ¬ 
γίας παρ/τος του Εθνικού Ωδείου, στην Κοινότητα Ελλη¬ 
νικού» (ΦΕΚ314/Β728.5.82). 

7. Το από 23.11.198 πρακτικό αυτοψίας, της επιτροπής 
Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτηρίων. 

8. Την από 19.8.1998 και 17.9.98 αιτήσεις του Εθνικού 
Ωδείου με τα συνημμένα δικαιολογητικά, αποφασίζουμε: 

1. Εγκρίνουμε τη μεταστέγαση του παρ/τος του Εθνικού 
Ωδείου από τοκτίριο της οδού Βουλιαγμένης 56 στο κτί¬ 
ριο των οδών Ιασωνίδου 25 και Ριζούντος 47 στο Ελληνι¬ 
κό. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1998 
Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 


( 6 ) 

Αίτηση της εταιρίας «ΝΤΟΜΕΛΕΚΤΡΙΚΑ ΕΠΕ» για τη λήψη 
ασφαλιστικών μέτρων κατά των εταιριών «ΜΟϋϋΝΕΧ 

5.Α.» και «ΜΟυϋΝΕΧ - ΜΠΕΝΡΟΥΜΠΗ ΑΝΩΝΥΜΗ Ε¬ 
ΤΑΙΡΙΑ ΕΜΠΟΡΙΑΣ ΚΑΙ ΔΙΑΝΟΜΗΣ ΗΛΕΚΤΡΙΚΩΝ ΟΙ¬ 
ΚΙΑΚΩΝ - ΣΥΣΚΕΥΩΝ», για παράβαση των διατάξεων 
του Ν. 703/77, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίαση στηναίθουσαβί 1 του Υπουργείου Ανάπτυ¬ 
ξης (Γ.Γ. Εμπορίου) την 10η Σεπτεμβρίου 1998, ημέρα Πέ¬ 
μπτη και ώρα 10.30 π.μ. με την εξής σύνθεση: 

Πρόεδρος: Σταύρος Αργυρόπουλος. 

Μέλη: Μιχαήλ Φράγκος, κωλυομένου του τακτικού, Νι¬ 
κολάου Παραθύρα, 

Βλάσιος Ασημακόπουλος, 

Κωνσταντίνος Ηλιόπουλος, 

Παναγιώτη Μαντζουράνης, κωλυομένου του τακτικού 
Χαριλάου Χάρακα, 

Λεωνίδας Νικολούζος, 

Μελίνα Μουζουράκη, 

Ηλίας Σουφλερός, κωλυομένου του τακτικού Δημητρί- 
ου Τζουγανάτου και 

Ιωάννης Κατσουλάκος 

Γραμματέας: Αλεξάνδρα - Μαρία Ταραμπίκου. 

Θέμα της συνεδριάσεως ήταν η υπ’ αριθμ. πρωτ. 1159/ 
2.7.1998 αίτηση της εταιρείας περιορισμένης ευθύνης με 
την επωνυμία «ΝΤΟΜΕΛΕΚΤΡΙΚΑ ΕΠΕ» για τη λήψη α¬ 
σφαλιστικών μέτρων κατά των ανωνύμων εταιρειών «ΜΙΙ- 
υΝΕΧδ.Α.» και «ΜΟυϋΝΕΧ - ΜΠΕΝΡΟΥΜΠΗ ΑΝΩΝΥΜΗ 
ΕΤΑΙΡΙΑ ΕΜΠΟΡΙΑΣ ΚΑΙ ΔΙΑΝΟΜΗΣ ΗΛΕΚΤΡΙΚΩΝ ΟΙΚΙΑ¬ 
ΚΩΝ ΣΥΣΚΕΥΩΝ», σύμφωνα με τις διατάξεις του Ν. 
703/77, όπως ισχύει. 

Κατά τη συζήτηση παρέστησαν: α) η αιτούσα δια του 
πληρεξουσίου αυτής δικηγόρου, Ιωάννη Βαρδή και β) οι 
καθών, δια της πληρεξούσιας αυτής, δικηγόρου, Αϊντας 
Οικονόμου. 

Επίσης, τη συνεδρίαση παρακολούθησε ο διαχειριστής 
της απούσας, Δημήτριος Γαβρόγλου. 

Στην αρχή της συζήτησης το λόγο έλαβε η Γενική Ειση- 
γήτρια της Γραμματείας, Σοφία Καμπερίδου, η οποία α¬ 
νέπτυξε την έγγραφη εισήγηση της Γραμματείας της Επι¬ 
τροπής Ανταγωνισμού και πρότεινε την απόρριψη της αί¬ 
τησης. Στη συνέχεια έλαβαν το λόγο τόσο η αιτούσα όσο 
και οι καθών, οι οποίοι ανέπτυξαν τις απόψεις τους, έδω¬ 
σαν τις πληροφορίες και πς διευκρινίσεις που ζήτησαν ο 
Πρόεδρος και τα μέλη της Επιτροπής που έλαβαν το λό¬ 
γο και η μεν πρώτη ζήτησε την παραδοχή της αιτήσεως, οι 
δε δεύτεροι την απόρριψή της, αναφερόμενοι στα υπο¬ 
μνήματα που θα καταθέσουν. Κατόπιν, και μετά από σχε¬ 
τικό αιτημάτων αιτούντων, ορκίσθηκε στο Ευαγγέλιο και 
εξετάσθηκε από την Επιτροπή ο μάρτυρας αυτών, Αη- 
ίοίηθ ϋθ ΡΓαοουηίβΙ, Αντιπρόεδρος της Εταιρείας 
«ΜΟυϋΝΕΧ 5.Α.» και υπεύθυνος Νοτίου Ευρώπης (Ισπα¬ 
νία, Πορτογαλία, Ιταλία και Ελλάδα), ο οποίος επιβεβαίω¬ 
σε τα όσα είχαν προηγουμένως αναφέρει οι καθών και α¬ 
πάντησε σε ερωτήσεις που του έθεσαν ο Πρόεδρος και 
μέλη της Επιτροπής. Τέλος ο Πρόεδρος της Επιτροπής, 
έδωσε προθεσμία, μέχρι τις 15 Σεπτεμβρίου 1998, στα εν¬ 
διαφερόμενο μέρη να προσκομίσουν υπομνήματα. 

Η Επιτροπή Ανταγωνισμού συνήλθε σε Διάσκεψη την 

14η Οκτωβρίου 1998, ημέραΤετάρτη και ώρα 10.30, στην 
ως άνω αίθουσα 611, κατά την οποία, αφού έλαβε υπ’ ό¬ 
ψη της τα στοιχεία του φακέλου, την Εισήγηση της Γραμ- 
ματείας, τις καταθέσεις των μαρτύρων, τις απόψεις που 
διετύπωσαν, εγγράφως και προφορικώς, τα ενδιαφερό¬ 
μενο μέρη κατά τη συζήτηση της υποθέσεως, καθώς επί¬ 
σης και τα υπομνήματα που αυτά προσκόμισαν, σκάφθη¬ 
κε ως εξής: 

Η αιτούσα με την από 2.7.1998 καταγγελία της ισχυρί¬ 
ζεται ότι μεταξύ αυτής και της πρώτης καθής υφίσταται 
μακροχρόνια και επιτυχημένη, σύμφωνα μετά οικονομικά 
στοιχεία, εμπορική συνεργασία όσον αφορά τα προϊόντα 
ΚΒϋΡδ, την οποία η πρώτη καθής διέκοψε αιφνίδια και α¬ 
δικαιολόγητα με σχετική επιστολή της που έστειλε στην 
αιτούσα την 25.2.1998 ανακοινώνοντας την επερχόμενη 
μετά από χρονικό διάστημα τεσσάρων μηνών και συγκε¬ 
κριμένα την 26.6.1998, διακοπή της συνεργασίας αυτής. 
Ζητά, εξάλλου, τη λήψη ασφαλιστικών μέτρων σύμφωνα 
με το άρθρο 9 παρ. 4 του Ν. 703/77, όπως ισχύει, προκει- 
μένου να ανασταλεί η πραγματοποίηση της επικείμενης 
από 1.9.1998 ανάληψης της διάθεσης, αντιπροσώπευσης 
και διανομής των προϊόντων ΚΒϋΡδ από τη νεοσύστατη 
εταιρεία «ΜΟΙΙϋΝΕΧ - ΜΠΕΝΡΟΥΜΠΗ ΑΝΩΝΥΜΗ ΕΤΑΙ¬ 
ΡΕΙΑ ΕΜΠΟΡΙΑΣ ΚΑΙ ΔΙΑΝΟΜΗΣ ΗΛΕΚΤΡΙΚΩΝ ΟΙΚΙΑ¬ 
ΚΩΝ ΣΥΣΚΕΥΩΝ». 

Η αίτηση είναι νόμιμη, στηρίζεται στις διατάξεις του άρ¬ 
θρου 9 παρ. 4 του Ν. 703/77, όπως ισχύει, και πρέπει να ε- 
ξετασθεί στην ουσία. 

II. Η αιτούσα είναι αποκλειστικός διανομέας στην Ελλά¬ 
δα των οικιακών ηλεκτρικών συσκευών που φέρουν το σή¬ 
μα ΚΒίΙ Ρ5 τα οποία κατασκευάζει και εμπορεύεται η πρώ¬ 
τη καθής εταιρείας «ΜΟϋϋΝΕΧ 5.Α.» (εφεξής 
ΜΟίΙΙΙ ΝΕΧ). Η εταιρία δεν έχει άλλη δραστηριότητα πλην 
αυτής και πραγματοποίησε όσον αφορά το έτος 1997 κύ¬ 
κλο εργασιών ύψους 575 εκατομμυρίων δραχμών περί¬ 
που. Όσον αφορά την παρουσία των προϊόντων ΚΒϋΡδ 
στην Ελλάδα, αυτά αντιπροσωπεύουν, σύμφωνα με στοι¬ 
χεία της Γραμματείας της Επιτροπής, περίπου το 1% της 
αγοράς των ηλεκτρικών οικιακών μικροσυσκευών στην 
Ελλάδα, ενώ ειδικότερα ως προς τις καφετιέρες το 15% 
της αγοράς. 

Η πρώτη καθής είναι γαλλική εταιρία με έδρα το Παρίσι 
και κύρια δραστηριότητα την κατασκευή και εμπορία ηλε¬ 
κτρικών μικροσυσκευών οικιακής χρήσης και εξαρτημά¬ 
των αυτών με το σήμα ΜΟυυΝΕΧ, τα οποία διέθετε στην 
ελληνική αγορά μέχρι το Μάρτιο του τρέχοντος έτους η ε¬ 
ταιρεία «X. ΜΠΕΝΡΟΥΜΠΗ & ΥΙΟΣ ΑΕΒΕ)» (εφεξής 
ΜΠΕΝΡΟΥΜΠΗ). Η «ΜΟΙΙϋΝΕΧ» απορρόφησε το 1991 
τη γερμανική εταιρία «ΒΟΒΕΒΤ ΚΒϋΡδ», η οποία κατα¬ 
σκεύαζε ωσαύτως ηλεκτρικές μικροσυσκευές οικιακής 
χρήσης με το σήμα ΚΒϋΡδ. 

Η δεύτερη καθής αποτελεί κοινή επιχείρηση των εται¬ 
ρειών «ΜΟυΐΙΝΕΧ» και «ΜΠΕΝΡΟΥΜΠΗ» και ιδρύθηκε το 
Μάρτιο τρέχοντος έτους με σκοπό τη διανομή στην Ελλά¬ 
δα των προϊόντων με το σήμα «ΜΟΙΙϋΝΕΧ», η οποία και έ¬ 
χει ήδη αναληφθεί από 1.4.1998. Κατά δήλωση της εται¬ 
ρείας «ΜΟϋϋΝΕΧ», σκοπός της νεοϊδρυθείσας εταιρίας 
είναι να εμπορευθεί στο μέλλον και τα προϊόντα με το σή¬ 
μα ΚΒϋΡδ, τα οποία αποτελούν και το αντικείμενο της κρι- 
νόμενης καταγγελίας. 

III. Ειδικότερα ως προς τις συμβατικές των μερών, πρέ¬ 
πει να σημειωθεί ότι με την εταιρεία «ΒΟΒΕΒΤ ΚΒϋΡδ 
δ.Α.» είχε συνάψει την από7.11.1967 σύμβαση εμπορικής 


αντιπροσωπείας αορίστου διάρκειας αρχικά η εταιρία 
«ΝΤΟΜΕΣΤΙΚΑ Α.Ε.», στη θέση της οποίας υπεισήλθε το 
1975 η αιτούσα η οποία στη συνέχεια υπέγραψε με την ί¬ 
δια εταιρία το έτος 1990 νέα σύμβαση διανομής αορίστου 
χρόνου για τα ίδια προϊόντα. 

Εξάλλου η αιτούσα υπέγραψε στις 27.6.1994 νέα σύμ¬ 
βαση διανομής σχετικά με τα προϊόντα «ΚΒϋΡδ» με την 
πρώτη καθής, η οποία είχε εν τω μεταξύ απορροφήσει, 
σύμφωνα με τα παραπάνω, την«ΒΟΒΕΒΤ ΚΒϋΡδ 3.Α.». Η 
τελευταία αυτή σύμβαση είχε αρχική διάρκεια δύο ετών, 
ενώ είχε συμφωνηθεί μεταξύ των μερών η καταγγελία για 
σπουδαίο λόγο με κοινοποίηση προ μηνός, καθώς και η 
αυτόματη ανανέωση της διάρκειας της σύμβασης για ένα 
έτος κάθε φορά, εκτός αν μεσολαβούσε γνωστοποίηση 
με τρίμηνη προθεσμία από οποιοδήποτε από τα δύο μέρη, 
προ της λήξης (άρθρο 11). Στη σύμβαση εξάλλου προ- 
βλεπόταν η απαγόρευση στο πρόσωπο της απούσας κα¬ 
τασκευής και εμπορίας ταυτοσήμων, ομοειδών ή και α¬ 
νταγωνιστικών προς τα «ΚΒϋΡδ» προϊόντων. Τέλος, με¬ 
ταξύ των μερών είχε συμφωνηθεί ως εφαρμοστέο το 
γαλλικό δίκαιο. 

Με την από 25.2.1998 επιστολή της η πρώτη καθής γνω¬ 
στοποίησε στην αιτούσα ότι, όπως προβλέπεται από το 
άρθρο 11 μεταξύ τους σύμβασης, τερματίζεται η μεταξύ 
τους συνεργασία από 26.6.1998, χωρίς να επικαλείται κά¬ 
ποιο λόγο, ενώ στην πράξη η πρώτη καθής παραχώρησε 
στην αιτούσα διάστημα δύο ακόμα μηνών, πριν προβεί σε 
πράξεις που αποδεικνύουν τη λήξη της συνεργασίας αυ¬ 
τής, όπως για παράδειγμα άρνηση πώλησης στην αιτού¬ 
σα ή ανάθεση σε άλλη εταιρία της διανομής των προϊό¬ 
ντων «ΚΒϋΡδ». 

IV. Για τη λήψη ασφαλιστικών μέτρων από την Επιτροπή 
Ανταγωνισμού, σύμφωνα με τη διάταξη του άρθρου 9 
παρ. 4 του Ν. 703/77, όπως ισχύει, στην κρινόμενη περί¬ 
πτωση πρέπει να πιθανολογείται η παράβαση της διάτα¬ 
ξης 2α του ιδίου νόμου και σωρευτικά προς αυτή, να συ¬ 
ντρέχει επείγουσα περίπτωση προς αποτροπή άμεσα επι¬ 
κείμενου κινδύνου ανεπανόρθωτης βλάβης στον 
αιτούντα ή το δημόσιο συμφέρον. 

Εξάλλου, η εφαρμογή του άρθρου 2α του Ν. 703/77 
προϋποθέτει (α) την ύπαρξη σχέσης οικονομικής εξάρτη¬ 
σης και (β) την καταχρηστική εκμετάλλευση της σχέσης 
αυτής, η οποία κρίνεται στη βάση μίας στάθμισης συμφε¬ 
ρόντων των εμπλεκομένων μερών με γνώμονα το σκοπό 
του νόμου, δηλαδή την προστασία της ελευθερίας του α¬ 
νταγωνισμού. 

Στην κρινόμενη περίπτωση καταρχήν η αιτούσα δεν τελεί 
σε οιαδήποτε νομική ή οικονομική σχέση με τη δεύτερη κα¬ 
θής , στην οποία δεν έχει ανατεθεί από την πρώτη καθής κα¬ 
μία εντολή σχετικά με τα προϊόντα «ΚΒϋΡδ» και για το λό¬ 
γο αυτό παρέλκει και αυτή ακόμα η εξέταση της συνδρο¬ 
μής των προϋποθέσεων του άρθρου 2α του Ν.703/77 και η 
σχετική αίτηση ασφαλιστικών μέτρων είναι απορριπτέα ως 
προς αυτή λόγω έλλειψης παθητικής νομιμοποίησής της. 

Εξάλλου, ως προς την πρώτη καθής, πρέπει να γίνει δε¬ 
κτό, ότι η αιτούσα πράγματι βρίσκεται σε σχέση οικονομι¬ 
κής εξάρτησης, λόγω της μακροχρόνιας και αδιάλειπτης 
αντιπροσώπευσης των προϊόντων «ΚΒϋΡδ» στην Ελλάδα 
και συγκεκριμένα από το 1967, της προσαρμογής της επι¬ 
χείρησης της στις ανάγκες της συνεργασίας αυτής, η ο¬ 
ποία αποτελούσε στην πράξη και σύμφωνα με συμβατική 
δέσμευση της απούσας και τη μοναδική της δραστηριό¬ 
τητα σε σχέση με την αγορά στην οποία εντάσσονται τα 

προϊόντα «ΚΒΙΙΡ8», καθώς και λόγω της δημιουργίας ενός 
μεγάλου αριθμού πελατών, τους οποίους θα απολέσει με 
τη λήξη της συνεργασίας αυτής, καθώς δεν πιθανολογεί¬ 
ται ότι η αιτούσα έχει δυνατότητα εξεύρεσης ισοδύναμης 
εναλλακτικής λύσης δεδομένου ότι ανταγωνιστικά της 
«ΚΒΙΙΡ3» προϊόντα με σήματα φήμης και ποιότητας, όπως 
ενδεικτικά ΒΓοννη, ΒοννεπΙα, ϋθίοηςιΐιί, ΡΙιίΙίρε, Κβηννοοά 
κ.λπ. ήδη αντιπροσωπεύονται στην Ελλάδα. 

Ωστόσο, στην κρινόμενη περίπτωση δεν πιθανολογήθη¬ 
κε η καταχρηστική συμπεριφορά της καθής, η οποία σύμ¬ 
φωνα με την αιτούσα συνίσταται στη γνωστοποίηση σε 
αυτήν την 25.2.1998 της πρόθεσης της καθής να διακόψει 
τη μεταξύ τους συνεργασία την 26.6.1998. Η συμπεριφο¬ 
ρά αυτή δεν κρίνεται, αντίθετα με όσα ισχυρίζεται η αι¬ 
τούσα, ούτε αδικαιολόγητη ούτε αιφνίδια για τους ακό¬ 
λουθους λόγους: 

Είναι εύλογο συμφέρον της πρώτης καθής να διατηρεί 
την ευχέρεια βελτίωσης του συστήματος διανομής των 
προϊόντων της, έτσι ώστε να ενισχύεται η θέση τους έ¬ 
ναντι των ανταγωνιστικών προϊόντων. Προς εξυπηρέτη¬ 
ση αυτού του συμφέροντος η πρώτη καθής αποφάσισε 
να δραστηριοποιηθεί η ίδια άμεσα στην αγορά με την α¬ 
πό το Μάρτιο 1998 ίδρυση κοινής επιχείρησης με την ε¬ 
ταιρία «ΜΠΕΝΡΟΥΜΠΗ» και να προωθήσει τα προϊόντα 
της με τα σήματα «ΜΟΙΜ.ΙΝΕΧ» και «ΚΒΙΙΡ8» υπό την ί¬ 
δια στέγη προς μείωση διοικητικών και άλλων δαπανών 
και αύξηση της ανταγωνιστικότητας της επιχείρησης 
συνολικά. 

Εξάλλου, η απόφαση της καθής να συνεργαστεί με την 
ανταγωνίστρια της αιτούσας, εταιρία «ΜΠΕΝΡΟΥΜΠΗ», 
η οποία ήταν ήδη η αντιπρόσωπός της για τα προϊόντα 
«ΜΟίΙϋΝΕΧ», τα οποία πραγματοποιούν και σημαντικά 
μεγαλύτερες πωλήσεις στην πρώτη καθής σε σχέση με τα 
προϊόντα «ΚΒΙύΡδ», είναι εύλογη, ενόψει της αναπτυγμέ¬ 
νης δομής, διάρθρωσης και λειτουργικής υποστήριξης 
της εταιρίας αυτής. 

Τέλος η ενέργεια της πρώτης καθής να γνωστοποιήσει 
στην αιτούσα την απόφασή της να διακόψει τη συνεργα¬ 
σία τους, τοποθετούμενη χρονικά πριν τη θέση της σε ι¬ 
σχύ καταρχήν τέσσερις και στην πράξη έξι μήνες δε θεω¬ 
ρείται αιφνίδια, τελεί άλλωστε σε συμφωνία με την μετα¬ 
ξύ των μερών από 24.6.1998 σύμβαση και συγκεκριμένα 
με το άρθρο 11 αυτής. Εξάλλου, οι παραπάνω διαπιστώ¬ 
σεις δεν αφορούν το θέμα της ενδεχόμενης υποχρέωσης 
αποζημίωσης της αιτούσας από την πρώτη καθής για την 
άυλη εμπορική αξία που από το 1967 δημιούργησε στην 
Ελλάδα υπέρ των προϊόντων «ΚΒΙΙΡ3», όπως ισχυρίζεται 
η αιτούσα, για την οποία δεν είναι αρμόδια να αποφανθεί 
η Επιτροπή Ανταγωνισμού. 

Κατά συνέπεια, η κρινόμενη αίτηση πρέπει να απορρι- 
φθεί ως προς την πρώτη καθής ως ουσία αβάσιμη. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει την από 2.7.1998 αίτηση ασφαλιστικών μέ¬ 
τρων της εταιρείας «ΝΤΟΜΕΛΕΚΤΡΙΚΑΕΠΕ» για τους λό¬ 
γους που αναφέρονται στο σκεπτικό. 

Η παρούσα απόφαση εκδόθηκε την 30 Οκτωβρίου 
1998. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤ. ΑΡΓΥΡΟΠΟΥΛΟΣ ΑΛΕΞ. - ΜΑΡΙΑ ΤΑΡΑΜΠΙΚΟΥ 

Αίτηση α) του «ΣΥΝΔΕΣΜΟΥ ΧΟΝΔΡΕΜΠΟΡΩΝ ΑΤΤΙΚΗΣ 
ΖΑΧΑΡΩΔΩΝ - ΨΙΛΙΚΩΝ Κ.ΛΠ. ΠΡΟΪΟΝΤΩΝ “ΔΥΝΑ¬ 
ΜΗ”», β) του Προμηθευτικού Συνεταιρισμού Χονδρε¬ 
μπόρων ΠΕ «9 ΣΥΝ», γ) των Παναγιώτη Κωνσταντίνου 
και Φωτίου Χαρχαλά, για λήψη ασφαλιστικών μέτρων 
κατά της εταιρείας «ΤΑ3ΤΥ ΡΟΟϋδ Α.Β.Γ.Ε.» για πα¬ 
ράβαση διατάξεων του Ν. 703/77, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίαση στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 10η Νοεμβρίου 1998, ημέραΤρί- 
τη και ώρα 10.30 π.μ. με την εξής σύνθεση: 

Πρόεδρος: Σταύρος Αργυρόπουλος. 

Μέλη: Νικόλαος Παραθύρας, 

Βλάσιος Ασημακόπουλος, 

Κωνσταντίνος Ηλιόπουλος, 

Παναγιώτη Μαντζουράνης, κωλυομένου του τακτικού 
Χαριλάου Χάρακα, 

Λεωνίδας Νικολούζος, 

Μελίνα Μουζουράκη, 

Ιωάννης Κατσουλάκος 

Γραμματέας: Αλεξάνδρα - Μαρία Ταραμπίκου. 

Τα λοιπά τακτικά ή αναπληρωματικά μέλη, καίτοι προ- 
σκληθέντα, δεν παρευρέθησαν λόγω κωλύματος. 

Θέμα της συνεδριάσεως ήταν η υπ’ αριθμ. πρωτ. 

1487/4.9.98 αίτηση (α) του Επαγγελματικού Σωματείου με 
την επωνυμία «ΣΥΝΔΕΣΜΟΣ ΧΟΝΔΡΕΜΠΟΡΩΝ ΑΤΤΙΚΗΣ 
ΖΑΧΑΡΩΔΩΝ - ΨΙΛΙΚΩΝ Κ.ΛΠ. ΠΡΟΪΟΝΤΩΝ - “ΔΥΝΑ¬ 
ΜΗ”», (β) του Προμηθευτικού Συνεταιρισμού Χονδρεμπό¬ 
ρων ΠΕ με την επωνυμία 9 ΣΥΝ και (γ) των χονδρεμπόρων 
Παναγιώτη Κωνσταντίνου και Φωτίου Χαρχαλά, για λήψη 
ασφαλιστικών μέτρων κατά της εταιρίας με την επωνυμία 
«ΤΑ3ΤΥ ΡΟΟϋδ Α.Β.Γ.Ε.», για παράβαση των διατάξεων 
των άρθρων 2 και 2α του Ν. 703/77. Σημειώνεται ότι η υπό 
κρίση αίτηση είχε αρχικά ορισθεί να συζητηθεί στην Επι¬ 
τροπή Ανταγωνισμού, την 30 Οκτωβρίου 1998, οπότε και 
ανεβλήθη μετά από σχετική αίτηση της καθής. 

Στη συνεδρίαση παρέστησαν: α) οι αιτούντες, δια των 
πληρεξουσίων τους δικηγόρων, Αλεξίου Μητρόπουλου 
και Φιλίππου Φυλακτόγλου, και (β) για την καθής, ο Πρό¬ 
εδρος και Διευθύνων Σύμβουλός της, Νικόλαος Στελλά- 
κης, μετά των δικηγόρων, Ιωάννη Χατζηπροδρόμου και 
Δ.Αλεξάνδρου Κοσμόπουλου. 

Στην αρχή της συζήτησης το λόγο έλαβε η Γ ενική Ειση- 
γήτρια της Γραμματείας, Σοφία Καμπερίδου, η οποία α¬ 
νέπτυξε την έγγραφη εισήγηση της Υπηρεσίας επί της υ- 
ποθέσεως και πρότεινε να γίνει δεκτή η υπό κρίση αίτηση. 
Στη συνέχεια έλαβαν το λόγο τόσο οι αιτούντες όσο και η 
καθής, οι οποίοι ανέπτυξαν τις απόψεις τους, έδωσαν τις 
πληροφορίες και τις διευκρινίσεις που ζήτησαν ο Πρόε¬ 
δρος και τα μέλη της Επιτροπής που έλαβαν το λόγο και 
η μεν πρώτοι ζήτησαν την παραδοχή της αιτήσεως, η δε 
δεύτεροι την απόρριή της, αναφερόμενοι στα υπομνήμα¬ 
τα που θα καταθέσουν. Κατόπιν, και μετά από σχετικό αί¬ 
τημα των αιτούντων, ορκίσθηκε στο Ευαγγέλιο και εξετά¬ 
σθηκε από την Επιτροπή ο μάρτυρας αυτών χονδρέμπο¬ 
ρος Ιωάννης Ρεκλείτης, ο οποίος επιβεβαίωσε τα όσα 
είχαν προηγουμένως αναφέρει οι αιτούντες και απάντησε 
σε ερωτήσεις που του έθεσαν ο Πρόεδρος και μέλη της Ε¬ 
πιτροπής. Τέλος ο Πρόεδρος της Επιτροπής, έδωσε προ¬ 
θεσμία, μέχριτις 18 Νοεμβρίου 1998, στα ενδιαφερόμενο 

μέρη να προσκομίσουν υπομνήματα. 

Η Επιτροπή Ανταγωνισμού συνήλθε σε Διάσκεψη την 
26η Νοεμβρίου 1998, στην ως άνω αίθουσα 611, κατά την 
οποία, αφού έλαβε υπ’ όψη της τα στοιχεία του φακέλου, 
την Εισήγηση της Γραμματείας της Επιτροπής Ανταγωνι¬ 
σμού, τις απόψεις που διετύπωσαν, εγγράφως και προ- 
φορικώς, τα ενδιαφερόμενο μέρη κατά τη συζήτηση της 
υποθέσεως, τα όσα κατέθεσε ο μάρτυρας των αιτούντων 
και τα υπομνήματα των μερών, σκέφθηκε ως εξής: 

Σύμφωνα με το άρθρο 9 παρ. 4 εδ. α' του Ν. 703/77, ό¬ 
πως ισχύει «Η Επιτροπή Ανταγωνισμού είναι αποκλειστι¬ 
κά αρμόδια να λάβει ασφαλιστικά μέτρα αυτεπάγγελτα, 
κατόπιν αίτησης αυτού που έχει υποβάλλει καταγγελία, 
κατά το άρθρο 24 του παρόντος νόμου ή κατόπιν αίτησης 
του Υπουργού Εμπορίου, όταν πιθανολογείται παράβαση 
των άρθρων 1, 2 και 2α του παρόντος νόμου και συντρέ¬ 
χει επείγουσα περίπτωση προς αποτροπή άμεσα επικεί¬ 
μενου κινδύνου ανεπανόρθωτης βλάβης στον αιτούντα ή 
στο δημόσιο συμφέρον». 

Περαιτέρω, κατά το άρθρο 24 παρ. 1 του ιδίου νόμου 
«εις καταγγελίαν περί παραβάσεως των διατάξεων 1 παρ. 

1 και 2 δικαιούται παν φυσικόν ή νομικόν πρόσωπο». Από 
τις διατάξεις αυτές σαφώς προκύπτουν τα ακόλουθα: 

1. Νομιμοποιείται ενεργητικά να υποβάλλει την αίτηση 
λήψης ασφαλιστικών μέτρων και κάθε νομικό πρόσωπο 
που έχει υποβάλλει καταγγελία, ο δε επικείμενος κίνδυ¬ 
νος ανεπανόρθωτης βλάβης στην περίπτωση αυτή μπο¬ 
ρεί να αφορά είτε το αιτούν νομικό πρόσωπο, είτε τα φυ¬ 
σικά πρόσωπα που το απαρτίζουν είτε το δημόσιο συμφέ¬ 
ρον. 

2. Για τη λήψη ασφαλιστικών μέτρων απαιτείται να συ¬ 
ντρέχουν σωρευτικώς: α) πιθανολόγηση παράβασης των 
διατάξεων των άρθρων 1, 2 και 2α του παραπάνω νόμου 
και β) συνδρομή επείγουσας περίπτωσης προς αποτροπή 
άμεσα επικείμενου κινδύνου πρόκλησης ανεπανόρθωτης 
βλάβης, χωρίς την προσωρινή ρύθμιση της κατάστασης 
που δημιουργήθηκε από την παράβαση των παραπάνω 
διατάξεων. Δεν είναι απαραίτητο, βέβαια και να επέλθει η 
ανεπανόρθωτη βλάβη, αλλά αρκεί να πιθανολογείται ότι η 
συνέχιση της φερόμενης ως ανταγωνιστικής συμπεριφο¬ 
ράς της επιχείρησης, κατά της οποίας ζητείται η λήψη α¬ 
σφαλιστικών μέτρων, θα προκαλέσει τέτοια βλάβη και η 
βλάβη αυτή να μην μπορεί να αποκατασταθεί ούτε με ά¬ 
σκηση αγωγής αποζημιώσεως ενώπιον των αρμοδίων δι¬ 
καστηρίων, ή η αποκατάστασή της πιθανολογείται ότι θα 
συντελεσθεί με μεγάλη δυσχέρεια και σε μακρό χρόνο. 

Την υπό κρίση αίτηση (αριθμ. πρωτ. 1487/4.9.98) υπο¬ 
βάλλουν δύο νομικά πρόσωπα: 1. το Επαγγελματικό Σω¬ 
ματείο με την επωνυμία «Σύνδεσμος Χονδρεμπόρων Αττι¬ 
κής Ζαχαρωδών - Ψιλικών κ.λπ. προϊόντων “ΔΥΝΑΜΗ”» 
και 2 )οπρομηθευτικόςσυνεταιρισμόςχονδρεμπόρωνΠΕ 

με την επωνυμία «9 ΣΥΝ» και δύο φυσικά πρόσωπα (χον¬ 
δρέμποροι) οι Παναγιώτης Κωνσταντίνου και Φώτιος 
Χαρχαλάς, μετά από υποβολή και από τους τέσσερις σχε¬ 
τικής καταγγελίας (αριθ. πρωτ. 1486/4.9.98) και ζητούν τη 
λήψη ασφαλιστικών μέτρων κατά της εταιρείας με την ε¬ 
πωνυμία «ΤΑδΤΎ ΡΟΟϋδ Α.Β.Γ.Ε.», επικαλούμενοι παρά¬ 
βαση από την καθής των διατάξεων των άρθρων 2 περ. α 
και γ' και 2α του Ν. 703/77 και συνδρομή επικείμενου κιν¬ 
δύνου ανεπανόρθωτης βλάβης στα μέλη των δύο νομικών 
προσώπων και στα δύο φυσικά πρόσωπα, που είναι και μέ¬ 
λη του πρώτου νομικού προσώπου (του σωματείου ΔΥ¬ 
ΝΑΜΗ). 


Την αίτηση αυτή νομιμοποιούνται ενεργητικώς να υπο¬ 
βάλλουν όχι μόνο τα δύο φυσικά πρόσωπα, αλλά και τα 
δύο νομικά πρόσωπα, σύμφωνα με όσα προαναφέρθηκαν 
και πρέπει να απορριφθεί ως αβάσιμος ο ισχυρισμός της 
καθής περί ελλείψεως ενεργητικής νομιμοποίησης των 
δύο νομικών προσώπων, είναι δε η αίτηση αυτή νόμιμη, 
στηριζόμενη στις προπαρατεθείσες διατάξεις και πρέπει 
να ερευνηθεί στην ουσία. 

Από τα στοιχεία του φακέλου που επικαλούνται και προ¬ 
σκομίζουν τα διάδικα μέρη, από όσα αναπτύχθηκαν κατά 
τη συζήτηση και από τους ισχυρισμούς των διαδίκων με¬ 
ρών που διαλαμβάνονται στα υποβληθέντα υπομνήματά 
τους πιθανολογήθηκαντα ακόλουθα: Οι δεύτερος και τρί¬ 
τος των αιτούντων Π. Κωνσταντίνου και Φ. Χαρχαλάς α¬ 
σκούν το επάγγελμα του χονδρεμπόρου ζαχαρωδών 
κ.λπ. προϊόντων με έδρα τον Άγιο Δημήτριο Αττικής ο Π. 
Κωνσταντίνου και το Περιστέρι Αττικής ο Φ. Χαρχαλάς. Το 
πρώτο των αιτούντων είναι επαγγελματικό σωματείο με 
μέλη 250 χονδρεμπόρους της Αττικής, μεταξύ των οποί¬ 
ων και τους Π. Κωνσταντίνου και Φ. Χαρχαλά. Ο τέταρτος 
των αιτούντων έχει ως μέλη του 23 χονδρεμπόρους της 
Αττικής. 

Η καθής δραστηριοποιείται στην παραγωγή ειδών επα- 
οΚε (γαριδάκια, πατατάκια κ.λπ.), το δε εργοστάσιό της βρί¬ 
σκεται στο 22ο χλμ. της Εθνικής Οδού Αθηνών - Λαμίας. 

Το μερίδιό της στην Ελληνική αγορά κατά το 1997 α¬ 
νερχόταν στο 70% περίπου και ο τζίρος της στα 20 δις πε¬ 
ρίπου. Μέχρι τον Αύγουστο 1998 η καθής πραγματοποι¬ 
ούσε τις πωλήσεις της κυρίως μέσω των χονδρεμπόρων, 
δευτερευόντως δε μέσω υπεραγορών χονδρικής και υπε¬ 
ραγορών χονδρικής / λιανικής και με απευθείας πωλήσεις 
προς τους λιανοπωλητές. Οι αιτούντες χονδρέμποροι και 
τα μέλη των αιτούντων νομικών προσώπων ήταν πελάτες 
της και μάλιστα ο Π. Κωνσταντίνου από το 1983 και ο Φ. 
Χαρχαλάς από 20 και πλέον έτη. Οι κύριοι όροι της συ¬ 
νεργασίας της καθής με τους χονδρεμπόρους μέχρι τον 
Αύγουστο 1998 ήταν: 

1. Παράδοση των παραγγελόμενων εμπορευμάτων 
στους αποθηκευτικούς χώρους των χονδρεμπόρων, 

2. πληρωμή των τιμολογίων σε 60 ημέρες από την έκδο¬ 
σή τους και 

3. χορήγηση ορισμένων ενιαίων εκπτώσεων. 

Από τις 11.8.1998 η καθής άλλαξε τους δύο πρώτους α¬ 
πό τους παραπάνω όρους συνεργασίας της με τους χον¬ 
δρεμπόρους και συγκεκριμένα α) παραδίδει τα προϊόντα 
της στο εργοστάσιό της και β) οι πωλήσεις της πραγμα¬ 
τοποιούνται πλέον τοις μετρητοίς. 

Από τα νέα μέτρα εξήρεσε τις υπεραγορές και συγχρό¬ 
νως αύξησε τις απευθείας πωλήσεις της. Ως αιτία της με¬ 
ταβολής επικαλέσθηκε την πρώτη του μεριδίου της στην 
αγορά κατά το δίμηνο Ιουλίου - Αυγούστου 1998 από 70% 
σε 52% περίπου. Η παραπάνω μεταβολή των όρων συ¬ 
νεργασίας αποτελεί, κατά την αίτηση παραβίαση των δια¬ 
τάξεων των άρθρων 2 παρ. α' και γ' και 2α του Ν. 703/77 
και απειλεί με απόλυση προσωπικού οριστικό κλείσιμο και 
εξαφάνιση από την αγορά των επιχειρήσεων των χονδρε¬ 
μπόρων. 

Από τα στοιχεία που προσκομίζει η καθής και από την 
κατάθεση του μάρτυρα των αιτούντων Ρεκλίτη δεν πιθα¬ 
νολογήθηκε ο επικαλούμενος με την αίτηση επικείμενος 
κίνδυνος ανεπανόρθωτης βλάβης. 

Ειδικότερα προέκυψε ότι ο τζίρος των χονδρεμπόρων 
δεν μειώθηκε κατά το 1998, αλλά αντίθετα παρουσίασε ε- 

λαφρά αύξηση (0,53%). Οι αγορές των χονδρεμπόρων 
(με εξαίρεση εκείνες των Π. Κωνσταντίνου και Φ. Χαρχα- 
λά) από την καθής αντιπροσωπεύουν μικρό τμήμα (2,5 - 
3%) των όλων αγορών τους, ώστε η επίπτωση από την αλ¬ 
λαγή των όρων συνεργασίας από την καθής να είναι ανε¬ 
παίσθητη, ενόψει και του ότι δεν υπήρξε διακοπή της συ¬ 
νεργασίας, αλλά μεταβολή των όρων διανομής, η οποία 
μπορούσε και να αντιμετωπισθεί. 

Οι αγορές από την καθής των Π. Κωνσταντίνου και Φ. 
Χαρχαλά αντιπροσωπεύουν, βέβαια, το 8% και 10%, αντί¬ 
στοιχα, των όλων αγορών τους, οι επιχειρήσεις όμως αυ¬ 
τών έχουν μεγάλη οικονομική επιφάνεια (ο τζίρος της 
πρώτης κατά το 1997 ανήλθε σε 160.000.000 και της δεύ¬ 
τερης σε 1.034.000.000) και βασίζονται σε ευρύ χαρτο¬ 
φυλάκιο προϊόντων, ώστε να μη κινδυνεύουν από την με¬ 
ταβολή των όρων διανομής της καθής και να δύναται ευ- 
χερώς να την αντιμετωπίσουν. Άλλωστε η επιχειρηματική 
υποδομή τους καθώς και όλων των χονδρεμπόρων του εί¬ 
δους, είναι ευέλικτη και προσαρμοσμένη κυρίως στις α¬ 
γορές άλλων προϊόντων που αντιπροσωπεύουν ποσοστό 
90 - 98% του τζίρου και όχι στις αγορές της καθής. Τέλος, 
πιθανολογήθηκε ότι οι πλείστοι χονδρέμποροι αντικατέ¬ 
στησαν κατά μεγάλο μέρος τις αγορές τους από την κα¬ 
θής μετά την μεταβολή με αγορές νέων ανταγωνιστικών 
προϊόντων ως είναι τα ΡΗΙΝ01Ε3. 


Ενόψει των ανωτέρω και ανεξάρτητα από το αν συντρέ¬ 
χει ή όχι η επικαλούμενη με την αίτηση παράβαση των δια¬ 
τάξεων των άρθρων 2 περ. α' και γ' και 2α του Ν.703/77, η 
οποία θαεξετασθεί κατά την έρευνα της καταγγελίας, δεν 
πιθανολογήθηκε συνδρομή επείγουσας περίπτωσης 
προς αποτροπή άμεσα επικείμενου κινδύνου ανεπανόρ¬ 
θωτης βλάβης στα αιτούντα φυσικά πρόσωπα και στα μέ¬ 
λη των αιτούντων νομικών προσώπων και πρέπει να α- 
πορριφθεί η υπό κρίση αίτηση 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Απορρίπτει την από 4.9.1998 αίτηση των: (α) Σωματείου 
με την επωνυμία «Σύνδεσμος Χονδρεμπόρων Αττικής Ζα¬ 
χαρωδών - Ψιλικών κ.λπ. προϊόντων - “ΔΥΝΑΜΗ”», (β) 
Προμηθευτικού Συνεταιρισμού Χονδρεμπόρων ΠΕ με την 
επωνυμία «9 ΣΥΝ», (γ) Παναγιώτη Κωνσταντίνου και (δ) 
Φωτίου Χαρχαλά, κατά της εταιρείας με την επωνυμία 
«ΤΑ5ΤΥ ΑΒΓΕ» για λήψη ασφαλιστικών μέτρων. 

Η παρούσα απόφαση εκδόθηκε την 7 Δεκεμβρίου 1998. 
Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤ. ΑΡΓΎΡΟΠΟΥΛΟΣ ΑΛΕΞ. - ΜΑΡΙΑ ΤΑΡΑΜΠΙΚΟΥ 


* 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ϋΗ * ΗΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ.-Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (° 61 ) 27 ' 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΕΦΗΜΕΡΙΔοΤτΗΣΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αιπου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 >■ 

3.500 » 

1.500 

750 >■ 

250 ·> 

500 » 

150 ·· 

500 >· 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >> 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπ 
ρεί^α στέλνονται με επιταγή κα, σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του ΤΑΠΕ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσο της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως κα. ο. επιχειρήσεις αυτών πληρώνουν το μισό χρηματικό 

της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή >σχύε. γ,α ένα χρόνο, που αρχίζει την 1η Ιανουάριου κα. λήγε, την 31η Δεκεμβρίου του ιδ,ου χρονου. Δ 
εγγράφονται συνδρομητές για μικρότερο χρονικο διάστημά. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές κα. χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





